กสิกร-ทีเอ็มบี พักต้น-ลดดอกเบี้ยลูกหนี้ ผู้ได้รับผลกระทบจากโควิด-19
นายสุรัตน์ ลีลาทวีวัฒน์ รองกรรมการผู้จัดการ ธนาคารกสิกรไทย เปิดเผยว่า ธนาคารพร้อมช่วยเหลือลูกค้าธุรกิจของธนาคารที่ได้รับผลกระทบจากการแพร่ระบาดของโควิด-19 ซึ่งที่ผ่านมาธนาคารได้ออกมาตรการให้การช่วยเหลือลูกค้าธุรกิจไปแล้ว 11000 ราย ยอดหนี้คงค้าง 147000 ล้านบาท และให้วงเงินสินเชื่อใหม่เพื่อเพิ่มสภาพคล่อง ภายใต้โครงการสินเชื่อดอกเบี้ยต่ำออมสิน 3600 ราย วงเงิน 14800 ล้านบาท และโครงการ บสย. SME สร้างไทย 2150 ราย วงเงินอนุมัติ 6700 ล้านบาท และในครั้งนี้ออกอีก 2 มาตรการ คือ1.มาตรการพักชำระเงินต้นและดอกเบี้ยนาน 6 เดือน สำหรับลูกค้าธุรกิจที่มีวงเงินสินเชื่อไม่เกิน 100 ล้านบาท 140000 ราย โดยพักชำระเงินต้นและดอกเบี้ยให้กับลูกค้าโดยอัตโนมัติ โดยการพักหนี้ดังกล่าวนี้ ครอบคลุมสินเชื่อบ้าน และสินเชื่อเงินด่วนด้วย มาตรการที่ 2 คือ การให้สินเชื่อใหม่เพื่อเพิ่มสภาพคล่อง ประคับประคองให้อยู่รอดทั้งธุรกิจและพนักงาน โดยให้วงเงินสินเชื่อ 20% ของยอดสินเชื่อคงค้าง ดอกเบี้ย 2% ระยะเวลา 2 ปี ฟรีดอกเบี้ยและไม่ต้องชำระเงินต้น ใน 6 เดือนแรก สำหรับลูกค้าธุรกิจที่มีวงเงินสินเชื่อกับธนาคารไม่เกิน 500 ล้านบาทด้านนายจเร เจียรธนะกานนท์ หัวหน้าเจ้าหน้าที่บริหารผลิตภัณฑ์สินเชื่อรายย่อย ธนาคารทหารไทย จำกัด (มหาชน) หรือทีเอ็มบี เปิดเผยว่า ได้ออกมาตรการเพิ่มเติมเพื่อช่วยเหลือลูกค้าบัตรเครดิตทีเอ็มบีและบัตรเครดิตธนชาต1.ลดอัตราดอกเบี้ยเหลือ 12% ผ่อน 48 เดือน หรือ2.พักชำระเงินต้นและดอกเบี้ยนาน 3 รอบบัญชี ขณะที่ลูกค้าบัตรกดเงินสดทีเอ็มบี สามารถขอพักชำระเงินต้นและดอกเบี้ยนาน 3 รอบบัญชี พร้อมปรับลดดอกเบี้ยระหว่างพักชำระลงเหลือไม่เกิน 22% ส่วนลูกค้าบัตรกดเงินสดธนชาต ผ่อนนาน 60 เดือน ลดดอกเบี้ยเหลือไม่เกิน 22% โดยสามารถลงทะเบียนได้ตั้งแต่วันนี้-30 มิ.ย.
ธนาคารพร้อมช่วยเหลือลูกค้าธุรกิจของธนาคารที่ได้รับผลกระทบจากการแพร่ระบาดของโควิด-19 ซึ่งที่ผ่านมาธนาคารได้ออกมาตรการให้การช่วยเหลือลูกค้าธุรกิจไปแล้ว 11000 ราย
ผลกระทบโควิด-19,พักชำระหนี้,ช่วยลูกหนี้ผลกระทบจากโควิด-19,หนี้บัตรเครดิต,กสิกรไทย,ธนาคารทหารไทย,ข่าววันนี้